Asuntu ne’e, fo sai ba dosente – alunu Cristal, diretor no professor sira husi eskola ensinu básiku to’o ensinu sekundariu, liuhosi enkontru preparativu reativa aula, ne’ebé hala’o iha edifisiu eskola sekundariu Cristal – Balide, kinta(22/09).
#000010
Tanba ne’e, nia dehan, estudante, professor ou dosente ne’ebé seidauk vasina, sei la autoriza hodi tama iha resintu eskola.
#000012
“Semana oin, ita reativa ona aula prezensial. Maibé se mak atinzi ona tinan 18, ba leten tenke vasina. Karik la vacina, estudante, professor ka dosente sira laiha kartaun kinur, di’ak liu hela iha uma. Eskola sei la autoriza ema ne’ebé, seidauk vacina tama ba iha resintu eskola ho kestaun saúde públiku.” Presidente Ezekutivu klarifika.
#000013
Fatin hanesan Reitor Sebastião Pereira, iha nia intervensaun hato’o, bainhira reativa ona aula prezensial, kestaun limpesa importante ba parte hotu.
#000014
“Ita bele uza maskara no fase liman bebeik, maibe laiha limpesa virus kontinua iha. Kuandu reativa ona aula prezensial, asuntu limpesa parte hotu tenke konsidera hodi implementa, liu –liu antes hahú aula minitu 15, tenke limpeza, hahú kedas iha fatin ka ofisiu dosente, sala profesor, inklui sala alunus nian” nia husu.
#000015
Tuir informasaun ne’ebé Time Timor asesu, daudaun ne’e, númeru vasina iha Cristal hatudu progresu hanesan tuir mai:
#000016
Númeru vacina husi edukador iha nivel ensinu básiku 98 %.Númeru vacina husi edukador iha nivel ensinu básiku 3o ciclo, atinji ona 95 %, restu seluk seidauk, tanba balun isin rua. Ba nivel ensinu Sekundáriu professor ne’ebé vacina ona atinji 97 %. Alende ne’e, estudante sekundariu ba nivel finalista lubuk ida mós hetan ona vacina, liu –liu hahú husi tinan 18 to’o tinan 20.Númeru vacina husi dosente Instituto Superior Cristal atinzi ona 98 % porsentu, tanba balu seidauk kompleta segunda doze.Númeru vacina dosente husi pos graduasaun ISc nian, atinzi ona 100 %.
#000017
Maske nune’e, tuir planu ne’ebé iha, eskola sei kria equipa konjunta ida kompostu alunus, professor, dosente, hodi kontrola no halo prevensaun rutina, liu –liu haree ba regra uza maskra, tenke tu’ir iha distansiamentu fisiku, limpeza, inklui aranza fasilidade be’e no sabaun ho ativu, hodi fó protesaun no hamenus transmisaun Covid – 19, iha resintu eskola.*****(Time)
#000018